Tegniese fout lei glo tot kapingsgerugPolisie en nooddienste op die toneel. Foto: Verskaf ŉ Gerug dat ŉ vliegtuig van SA Airlink onderweg van Kaapstad Internasionale-lughawe na Wonderboom-lughawe, noord van Pretoria, gekaap is, is glo deur ‘n tegniese fout veroorsaak. SA Airlink het bevestig dat al 72 passasiers en vier bemanningslede aan boord vlug SA8678 veilig is. Volgens die lugredery is die kapingswaarskuwing per abuis uitgestuur. ‘n Betroubare bron by die Wonderboom-lughawe het aan Maroela Media gesê die transpondeerder het glo verkeerdelik ‘n kapingsein uitgestuur. Die polisie en nooddienste was blitsig op die toneel. Die polisie kon nie onmiddellik vir kommentaar bereik word nie. Die vliegtuig kort nadat dit by die lughawe geland het. Foto: Verskaf